Fjarskipti , upplýsingatækni og fjölmiðlun Aðrir fjölmiðlar Samrunamál Samkeppniseftirlitið hefur haft til skoðunar samruna Torgs ehf. og Hringbrautar fjölmiðla ehf . Torg er útgáfufélag Fréttablaðsins og rekur einnig vefmiðilinn frettabladid.is . Hringbraut fjölmiðlar reka sjónvarpsstöðina Hringbraut og vefmiðilinn hringbraut.is . Starfsemi samrunaaðila skarast á markaði fyrir útgáfu vefmiðla . Miðað við fjölmiðlamælingar , þar sem þó aðeins hluti innlendra vefmiðla er mældur , eru samrunaaðilar með um 11% hlutdeild á þeim markaði . Ljóst er að aðrir keppinautar samrunaaðila á þessu sviði njóta umtalsverðs forskots . Á grundvelli m.a. framangreinds og álits fjölmiðlanefndar er það niðurstaða Samkeppniseftirlitsins að ekki séu forsendur til þess að grípa til íhlutunar vegna samrunans á grundvelli 17. gr. c . samkeppnislaga eða 8. mgr. 62. gr. b . fjölmiðlalaga .